open-index/open-wikipedia-markdown huggingface dataset:
Madhumati

***Madhumati*** (en ) é un filme indio de 1958 rodado en lingua hindi e dirixido e producido por Bimal Roy, e escrito por Ritwik Ghatak e Rajinder Singh Bedi. Está protagonizado por Vyjayanthimala e Dilip Kumar, xunto con Pran e Johnny Walker nos papeis secundarios.

Foi escollido como candidato da India para o Óscar ó mellor filme internacional na 31ª edición dos premios, mais finalmente non foi nomeado.

## Personaxes 
* Vyjayanthimala como Madhumati/Madhavi/Radha (triplo rol)
* Dilip Kumar como Devendra / Anand
* Johnny Walker como Charandas
* Pran como Raja Ugra Narain
* Jayant como Pawan Raja
* Ramayan Tiwari como Bir Singh
* Tarun Bose como compañeiro de Devendra

## Notas 
## Véxase tamén 
### Outros artigos 
* Filmes da India propostos ó Óscar ó mellor filme internacional
* Filmes propostos ó mellor filme internacional na 31ª edición dos Óscar
### Bibliografía 
*
Mother India

***Mother India*** (en ) é un filme indio de 1957 dirixido por Mehboob Khan e protagonizado por Nargis, Sunil Dutt, Rajendra Kumar e Raaj Kumar. É un remake dun filme anterior de Khan, *Aurat* (1940), e conta a historia dunha muller de aldea afectada pola pobreza chamada Radha (Nargis), que en ausencia do seu marido loita por criar os seus fillos e sobrevivir contra un prestamista astuto, entre outros problemas.

Foi escollido como candidato da India para o Óscar ó mellor filme internacional na 30ª edición dos premios, sendo finalmente nomeado.

## Personaxes 
* Nargis como Radha
* Sunil Dutt como Birju
** Master Sajid como Birju de mozo
* Rajendra Kumar como Ramu
** Master Surendra como Ramu de mozo
* Raaj Kumar como Shamu
* Kanhaiya Lal como Sukhilala "Lala" Baniya
* Jilloo Maa como Sundar
* Kumkum como Champa
* Chanchal como Rupa Jaiswal
* Sheela Naik como Kamala
* Muqri como Shambu Jaiswal
* Sitaradevi como bailarina de holi
* Azra como Chandra Shekhar
; Co apoio de:
* Siddiqui, Ram Shastri, Faqir Mohomed, Geeta, Hameeda, Mastan, Nawab Khan e Master Alec

## Notas 
## Véxase tamén 
### Outros artigos 
* Filmes da India propostos ó Óscar ó mellor filme internacional
* Filmes propostos ó mellor filme internacional na 30ª edición dos Óscar
Amrapali (filme)

***Amrapali*** (en ) é un filme indio de 1966 rodado en lingua hindi e dirixido por Lekh Tandon. Está protagonizado por Sunil Dutt e Vyjayanthimala. A música é obra de Shankar–Jaikishan.

Foi escollido como candidato da India para o Óscar ó mellor filme internacional na 39ª edición dos premios, mais finalmente non foi nomeado.

## Personaxes 
* Sunil Dutt como Magadh Samrat Ajatashatru
* Vyjayanthimala como Amrapali
* Prem Nath como Senapati Veer de Magadh
* Bipin Gupta como gana mukhya de Vaishali
* Gajanan Jagirdar como Kulpati Mahanam
* K.N. Singh como Senapati Balbadra Singh
* Madhavi como Raj Nartaki
* Mridula Rani como Rajamata
* Ruby Myers como primeira dama de Vaishali
* Narendra Nath como Gautama Buddha
* Baburao Pendharkar como conselleiro do gana mukhya de Vaishali
* Bela Bose como rapaza da aldea
* Randhir (actor) como Som
* Nazir Kashmiri
* Keshav Rana como soldado
* Gopi Krishna como bailarina principal

## Notas 
## Véxase tamén 
### Outros artigos 
* Filmes da India propostos ó Óscar ó mellor filme internacional
* Filmes propostos ó mellor filme internacional na 39ª edición dos Óscar
Kucumbu Tubuh Indahku

***Kucumbu Tubuh Indahku*** é un filme indonesio de 2018 rodado en lingua xavanesa, dirixido por Garin Nugroho e producido por Ifa Isfansyah. Conta a historia dun bailarín da tradición Lengger, e explica como se introduce nesta arte e como descobre a súa propia identidade. Baséase libremente na vida do bailarín Rianto; Rianto tamén protagoniza o filme. O resto do elenco está composto por Muhammad Khan, Sujiwo Tejo, Teuku Rifnu Wikana, Randy Pangalila e Endah Laras.

Foi escollido como candidato de Indonesia para o Óscar ó mellor filme internacional na 92ª edición dos premios, mais finalmente non foi nomeado.

## Personaxes 
* Muhammad Khan como Juno
** Raditya Evandra como Juno de pequeno
* Rianto como o bailarín
* Sujiwo Tejo como o instrutor de Lengger
* Teuku Rifnu Wikana como o rexente
* Randy Pangalila como o boxeador
* Whani Dharmawan como o *warok*
* Endah Laras como a tía de Juno
* Dwi Windarti como o mestre de baile

## Notas 
## Véxase tamén 
### Outros artigos 
* Filmes de Indonesia propostos ó Óscar ó mellor filme internacional
* Filmes propostos ó mellor filme internacional na 92ª edición dos Óscar
August Wilhelm Stiernstedt

**August Wilhelm Stiernstedt**, nado en Estocolmo o 14 de decembro de 1812 e finado en Pohja, Finlandia, foi un barón sueco, numismático e heraldista nacional, primeiro presidente da Sociedade Numismática Sueca. 

## Traxectoria 
### Primeiros anos e formación 
August Wilhelm Stiernstedt naceu en Estocolmo en 1812, fillo da baronesa Sofia Charlotta von Gedda e do barón maior Samuel Peter Stiernstedt.

Cursou os seus estudos superiores de Dereito na Universidade de Uppsala a partir do 1 de outubro de 1829. En 1832 arobou o exame de avogacía e licenciouse en 1833, o que o habilitou para participar en procedementos xudiciais.   

Na súa condición de membro da nobreza sueca, Stiernstedt participou no Parlamento Sueco (*Riksdag*) durante o período 1844-1866, onde presidiu a Comisión de Expedicións (1847-1848) e foi membro doutras, como a constitucional ou a de banca.[miniatura|[Medalla na honra de August Wilhelm Stiernstedt creada por Adolf Lindberg.]]
## Bibliografía 
Stiernstedt foi autor de numerosos artigos e contribucións de carácter heráldico, histórico, numismático e político, e tamén de varias entradas sobre temas numismáticos para a enciclopedia sueca *Nordisk familjebok*. Así mesmo, publicou unha boa cantidade de traballos monográficos.

### Escolma de monografías 
* (1857-1865). *Sveriges ridderskaps och adels vapenbok*.
* (1859). *Blick på Sveriges mynt- och penningeväsende under de sednaste 300 åren*.
* (1863-1864). *Om kopparmyntningen i Sverige och dess utländska besittningar*. Vitterhets-, historie- och antikvitetsakademiens handlingar.
* (1871, 1872, 1877). *Beskrifning öfver svenska kopparmynt och polletter* [edición francesa (1871). *Description des monnaies de cuivre et des méreaux suédois*]. Estocolmo.
* (1874-1875). *Om myntorter, myntmästare och myntordningar i det nuvarande Sverige.*
* (1878)*. Om myntorter, myntmästare och myntordningar i Sveriges fordna Östersjöprovinser och tyska eröfringar*.
* (1878). *I Göteborg slagna mynt. Samt dit hänförliga medaljer. Historisk Öfversigt*. D. F. Bonnier, Götrborg.
* (1879). *Strid och frid. skaldestycke* (con A. W. Thesleff). Jönsson, Helsingborg. 

## Notas 
## Véxase tamén 
### Bibliografía 
* Hofberg, H. (1906). "Stiernstedt, August Vilhelm". En *Svenskt biografiskt lexikon*. Vol. II. A. Bonniers Förlag. Páxina 534.
* Leijonhufvud, S. (1900). "". En *Svenskt porträttgalleri*. Vol. 15. Hasse W. Tullberg, Estocolmo, Páxina 161
* Rasmusson, N. L. (1954). "2. Stiernstedt, August Wilhelm". En *Svenska män och kvinnor: biografisk uppslagsbok*. Vol. 7. Albert Bonniers förlag. Páxina 233.
* Lagerqvist, L. O. (2007). "August W Stiernstedt". En *Svenskt biografiskt lexikon*. Vol. 33. Páxina 464.
* Westrin, Th. (red.) (1917). "Stiernstedt. 3. Augustus Vilhelm S.". En *Nordisk familjebok*. 26. Estocolmo. Páxina 1.354.
Seti

* **Seti I** - gobernante exipcio da XIX dinastía
* **Seti II** - Gobernante exipcio da XIX dinastía
* **SETI** (*Search for Extra-Terrestrial Intelligence*) – programa de investigación astronómica
** **SETI@home** – software para o cálculo distribuído a través de internet do proxecto SETI
* **Seti** - área administrativa e río de Nepal
* **SETI** – Proxecto musical estadounidense de Taylor Deupree
* ***SETI*** – álbum do grupo musical The Kovenant

## Véxase tamén 
* Sete
Paseo marítimo de Samil

O **paseo marítimo de Samil** é unha vía peonil ao longo do litoral fronte á ría de Vigo, en Vigo. Este espazo público costeiro está construído na zona urbana e semiurbana da cidade na súa faciana sur, e percorre principalmente a praia de Samil. O paseo é un dos lugares onde se celebra o festival de deportes urbanos O Marisquiño. 

## Historia
O paseo de Samil foi ordenado polo alcalde Rafael Portanet e conceptualizado polo arquitecto madrileño Emilio Garrido no ano 1969. Ademais do paseo, o alcalde mandou construír varios aparcadoiros, vestiarios, zonas de xardíns, vestiarios e restaurantes. Nese mesmo ano, ademais, foi inaugurado un novo vial de acceso á praia, a avenida de Samil.

A construción do paseo supuxo a urbanización do litoral sur vigués, que daquela estaba composto por praias virxes, piñeirais e zonas dunares. A actuación sobre o areal para construír a paseo foi bastante controvertido, chegando a ser rexeitado por grandes persoeiros de xeito público, entre os que destacaron Valentín Paz Andrade ou Eduardo Blanco Amor.

Malia as críticas, o alcalde Portanet e o seu equipo de goberno fixeron caso omiso e continuaron as obras. 

Finalmente, e sen inauguración oficial, foi estreado o paseo.

## Galería de imaxes 

Ficheiro:Paseo. - panoramio.jpg|Paseo de Samil no solpor.
Ficheiro:Fogueiras da praia de Samil - 605599823.jpg|Fogueiras na praia de Samil pola festividade de San Xoán.
Ficheiro:2018. Samil. Vigo. Galiza.jpg|Praia de Samil en 2018
Ficheiro:Patrulla Águila na praia de Samil de Vigo o 13 de xuño de 2004.jpg
Ficheiro:Neblina en Samil (17467137219).jpg
Ficheiro:Samil75 (3195834943).jpg
Ficheiro:Hotel Samil, Vigo.JPG|Hotel Samil (xa desaparecido)

## Notas
## Véxase tamén 
### Outros artigos
* O Marisquiño
* Verbum - Casa das palabras
* Praia de Samil
Sahib Bibi Aur Ghulam

***Sahib Bibi Aur Ghulam*** (en ) é un filme indio de 1962 rodado en lingua hindi e dirixido por Abrar Alvi e producido por Guru Dutt, quen tamén é protagonista xunto con Meena Kumari, Rehman e Waheeda Rehman. O filme, que se basea na novela en lingua bengalí *Saheb Bibi Golam* (1953) de Bimal Mitra, é a segunda adaptación logo do filme filme homónimo de Saheb Bibi Golam protagonizado por Sumitra Devi, Uttam Kumar e Chhabi Biswas. Logo de ler a novela e ver a súa versión escenificada, Dutt quixo adaptala. Foi ambientada no século XIX durante o Raj Británico e céntrase en Bhoothnath (Dutt), que coñece a Chhoti Bahu ( Kumari), a solitaria esposa dun *zamindar* (Rehman). A película segue o esforzo de Chhoti Bahu por manter o seu marido, ao que lle gusta beber e ver actuar a tawaif. Ela vólvese adicta ao alcohol, levando a ambos á bancarrota.

Foi escollido como candidato da India para o Óscar ó mellor filme internacional na 35ª edición dos premios, mais finalmente non foi nomeado.

## Personaxes 
O elenco está composto por:

* Meena Kumari como Chhoti Bahu
* Guru Dutt como Atulya "Bhoothnath" Chakraborty
* Rehman como Chhote Babu
* Waheeda Rehman como Jabba
* D. K. Sapru como Majhle Babu
* Harindranath Chattopadhyay como Ghari Babu
* Pratima Devi como Badi Bahu
* S. N. Banerjee como condutor
* Nazir Hussain como Subinay Babu
* Dhumal como Bansi
* Minoo Mumtaz como bailarina na canción *"Saakiya Aaj Mujhe"*
* Chanda como Chinta

## Notas 
## Véxase tamén 
### Outros artigos 
* Filmes da India propostos ó Óscar ó mellor filme internacional
* Filmes propostos ó mellor filme internacional na 35ª edición dos Óscar
Praza Elíptica (Vigo)

A **praza de Francisco Fernández del Riego**, popularmente coñecida coma **praza Elíptica**, é unha praza semipeonil, outrora glorieta, da cidade de Vigo. De forma elipsoidea, conecta coas rúas Marqués de Alcedo, Nicaragua, Padre don Rúa e Fernando Conde. 
## Historia
A praza Elíptica comezou sendo apenas un descampado no centro da cidade. Ulteriormente realizáronse diferentes actuacións e humanizacións na praza, e construíuse un centro comercial co mesmo nome (centro comercial Plaza E), un dos primeiros da cidade.

En 2001 edificouse un monumento no centro da praza consistente en varias chemineas metálicas, creadas por Jesús Valmaseda, arquitecto vigués de orixe castelán-manchega. As estruturas con forma de cheminea, de oitro metros de altura e feitas de aluminio, ocupan o centro do que outrora fora unha rotonda.

A praza remodelouse e humanizouse de novo en 2024, cun orzamento de 2,3 millóns de euros, para aumentar un 30 % a peonalización, ademais da creación de espazos verdes, aparcadoiros de bicicletas e paneis solares para facer da praza unha vía autónoma. En dita actuación colocouse un busto de pedra na honra do escritor Francisco Fernández del Riego, homenaxeado en 2023 co Día das Letras Galegas.

## Galería de imaxes

Ficheiro:Centro Comercial Plaza Elíptica.jpg|Centro comercial Plaza E.
Ficheiro:"Chimeneas" 02.jpg|Monumento *Chimeneas* (2001)
Ficheiro:Francisco Fernández del Riego homenaxe ante a tumba de Castelao. Cementerio de la Chacarita. Buenos Aires 1954.jpg|Francisco Fernández del Riego.

## Notas
Eu mato xigantes

***Eu mato xigantes*** () é unha obra de banda deseñada estadounidense publicada en 2008. Foi creada polo escritor Joe Kelly e o debuxante Ken Niimura. Conta a historia de Barbara Thorson, unha rapaza que tenta escapar dos seus problemas fuxindo a un mundo de fantasía cheo de maxia e monstros. 

A obra foi traducida ao galego por Moisés Barcia, e foi editada por Rinoceronte Editora en 2024.

## Sinopse 
Barbara Thorson é unha rapaza divertida, mais que non logra adaptarse e facer amigos. Encántalle xogar ao *Dungeons & Dragons*. Obsesionada coa fantasía, só fala sobre os xigantes, aos que considera reais. Unha vez decidida a detelos, a fantasía comeza a integrarse na súa vida real.

## Premios 
* Mellor obra *indie* (IGN, 2008)
* Premio de ouro (V Premio Internacional de Manga, 2012)

## Adaptacións 
A obra foi adaptada ao cinema en 2017 polo director Anders Walter, con guión do propio Joe Kelly. A película conta coas actuacións de Madison Wolfe, Imogen Poots, Zoe Saldaña e Noel Clarke.

## Notas
O Puntal

O topónimo **O Puntal** pode referirse a:

;En Galiza
***O Puntal**, lugar da parroquia de Vilarrube, no concello de Valdoviño;
***O Puntal de Abaixo**, lugar da parroquia de Santa María de Neda, no concello de Neda;
***O Puntal de Arriba**, lugar da parroquia de Santa María de Neda, no concello de Neda.

## Véxase tamén
### Outros artigos
Eixo do Mal (SIC Notícias)

O ***Eixo do Mal*** é un programa de televisión de opinión política da canle portuguesa de televisión por cable SIC Notícias. Emítese desde 2004.

O *Eixo do Mal* é unha produción da compañía Produções Fictícias. Tamén estivo dispoñible no portal PFTV. Ten unha duración aproximada de 50 minutos. Até xaneiro de 2019, era emitido orixinalmente ao redor da medianoite de sábado para domingo. A partir dese mes comezou a emitirse orixinalmente os xoves, arredor das 23.00 horas, no momento no que se emitía até entón o programa de debate *Quadratura do Círculo*, que remataba no primeiro mes de 2019.
[miniatura|Sala de realización da [SIC Notícias.|299x299px]]
O programa trata sobre a actualidade política, social e cultural portuguesa e internacional.

O título do programa baseouse na designación utilizada por George W. Bush (*Axis of Evil*) para referirse a países con intereses contrarios aos Estados Unidos de América, supostamente con programas nucleares.

Interveñen na actualidade Clara Ferreira Alves, Daniel Oliveira, Luís Pedro Nunes e Pedro Marques Lopes. José Júdice e Pedro Mexia tamén foron comentaristas habituais do programa.

O actual moderador (2024) é Aurélio Gomes. Nuno Artur Silva moderou o programa desde 2004 até principios de 2015.

## Notas 
## Véxase tamén 
### Ligazóns externas 
* 
*
Vilar da Torre

Como topónimo **Vilar da Torre** pode referirse a:

;En Galiza
***Vilar da Torre**, lugar da parroquia de Lañas no concello da Baña;
***Vilar da Torre**, lugar da parroquia de Loureiro no concello de Sarria.

## Véxase tamén
### Outros artigos
Ipse dixit

[miniatura| O político romano [Cicerón|Marco Tulio Cicerón acuñou a frase ***ipse dixit***, que se traduce do latín como "el mesmo dixo".]]
***Ipse dixit*** é unha expresión latina que significa "el mesmo dixo".

En lóxica, *ipse dixit* coñécese como a **falacia da afirmación gratuíta**. Unha forma desta falacia pódese resumir do seguinte xeito:

:* Feito 1: X afirma a declaración A.
:* Feito 2: X afirma que X non está mentindo.
:* Conclusión: Polo tanto, A é verdadeira ou falsa, segundo o que X afirme.
:

Unha afirmación gratuíta nega que unha cuestión sexa debatible. Noutras palabras, "as cousas son así porque si". A forma máis básica de distorsionar unha cuestión é negar que exista.

*Ipse dixit* úsase para identificar e describir unha declaración dogmática que o falante espera que o oínte acepte como válida, é unha especie de dogmatismo arbitrario. A única proba que temos do feito é que esta persoa o dixo.

O *ipse dixit* implica que unha afirmación non probada é verdadeira porque foi dita por unha autoridade no tema. A opinión pode ter algún peso baseado só na autoridade ou na posición da persoa que o dixo, e está moi conectado coa falacia do *argumentum ad verecundiam.*

## Historia 
No *De natura deorum* (*Sobre a Natureza dos Deuses*), o escritor romano Cicerón (106–43 a. C.) acuñou o termo *ipse dixit* como un erro en dereito, sendo a súa tradución da expresión grega (do mesmo significado) *autòs épha* (), describindo os estudantes de Pitágoras.

Jeremy Bentham cambiou o termo *ipse-dixit* á palabra *ipse-dixitismo* para aplicalo a argumentos políticos.

En 1858, Abraham Lincoln, nun debate co seu rival Douglas, declarou:"Quero dicir que, en primeiro lugar, non fixen ningún tipo de acusación baseada no meu *ipse dixit*. (...) Só expuxen as evidencias que tenden a probalas e presenteillas á comprensión doutros, dicindo o que penso que proba, pero dando os medios de xulgar se proba ou non. (...) Eu non me apoiei de ningún xeito no meu *ipse dixit*."
En *Alicia no país das marabillas*, o problema de *ipse dixit* explícase cun exemplo.&nbsp;&nbsp;&nbsp;&nbsp;"Cando *eu* uso unha palabra," dixo Humpty Dumpty, cun ton algo despectivo, "significa xusto o que eu escolla que signifique—nin máis nin menos."

&nbsp;&nbsp;&nbsp;&nbsp;"A cuestión é," dixo Alicia, "se *podes* facer que as palabras signifiquen tantas cousas diferentes."

&nbsp;&nbsp;&nbsp;&nbsp;"A cuestión é," dixo Humpty Dumpty, "quen é o amo&nbsp;&nbsp;&nbsp;&nbsp;&nbsp;&nbsp;iso é todo."*Ipse dixit* está especificado no dereito estadounidense. Por exemplo, nun caso de 1997, o Tribunal Supremo dos Estados Unidos recoñeceu o problema da "evidencia de opinión que está conectada a datos existentes só polo *ipse dixit* dun experto".

## Notas 
## Véxase tamén 
* Falsa dicotomía
* Verdade
Vilar de Abaixo

Como topónimo **Vilar de Abaixo** pode referirse a:

;En Galiza
***Vilar de Abaixo**, lugar da parroquia de Camporramiro no concello de Chantada;
***Vilar de Abaixo**, lugar da parroquia de Campolongo no concello de Negreira;
***Vilar de Abaixo**, lugar da parroquia de Deixebre no concello de Oroso;
***Vilar de Abaixo**, lugar da parroquia da Pereira no concello de Santa Comba;
***Vilar de Abaixo**, lugar da parroquia de Vilar no concello de Sarria;
***O Vilar de Abaixo**, lugar da parroquia de Narón no concello de Portomarín.

## Véxase tamén
### Outros artigos
***Vilar de Baixo**, lugar da parroquia de Outeiro, no concello de Castro de Rei.
Plimpton 322

**Plimpton 322** é unha táboa de arxila babilónica, destacada por conter un exemplo de matemáticas babilónicas. Ten o número 322 na Colección G. A. Plimpton da Universidade de Columbia. Datada ao redor de 1800 a. C., ten escrita unha táboa de 4 columnas e 15 filas de números na escritura cuneiforme da época.

Esta táboa enumera dous dos tres números do que agora se chaman ternas pitagóricas, é dicir, os enteiros *a*, *b* e *c*, de tal forma que *a*2 + *b*2 = *c*2. Dende unha perspectiva moderna, un método para construír as ternas é un logro inicial significativo, coñecido moito antes de que os matemáticos gregos e indios descubrisen solucións a este problema.

## Procedencia 
A táboa Plimpton 322 está parcialmente rota, mide uns 13 cm de ancho, 9 cm de alto e 2 cm de grosor. O editor neoiorquino George Arthur Plimpton comprou a táboa a un comerciante arqueolóxico, Edgar James Banks, arredor de 1922, e legoulla co resto da súa colección á Universidade de Columbia a mediados dos anos trinta. Segundo Banks, a táboa procedía de *Senkereh*, un sitio no sur de Iraq correspondente á antiga cidade de Larsa.

## Datación 
Crese que a táboa foi escrita ao redor de 1800 a. C., baseándose en parte no estilo de caligrafía empregado para a súa escrita cuneiforme: Robson escribe que esta caligrafía "é típica dos documentos do sur de Iraq de hai 4000-3500 anos". Máis concretamente, baseándose nas semellanzas de formato con outras táboas de Larsa que teñen datas explícitas escritas nelas, Plimpton 322 ben podería ser do período 1822–1784 a. C. Robson sinala que Plimpton 322 foi escrito no mesmo formato que outros documentos administrativos da época.

## Notas
Vilar de Cas

O topónimo **Vilar de Cas** pode referirse a:

;En Galiza
***Vilar de Cas**, lugar da parroquia de Moreira no concello de Castroverde;
***Vilar de Cas**, lugar da parroquia de Souto de Limia no concello de Muíños.

## Véxase tamén
### Outros artigos
EJ Onu

**Ejiofor Onu**, máis coñecido como **EJ Onu**, nado o 31 de xullo de 1999 en Cleveland, Ohio, é un xogador de baloncesto profesional estadounidense que xoga como pivote para Río Breogán da Liga ACB.

## Véxase tamén 
### Ligazóns externas 
* Perfil en Proballers
Vilar de Castro

Como topónimo **Vilar de Castro** pode referirse a:

;En Galiza
***Vilar de Castro**, lugar da parroquia das Maroñas no concello de Mazaricos;
***Vilar de Castro**, lugar da parroquia de Leroño no concello de Rois.

## Véxase tamén
### Outros artigos
Vilar de Francos

Como topónimo **Vilar de Francos** pode referirse a:

;En Galiza
***Vilar de Francos**, lugar da parroquia de Francos no concello de Baralla;
***Vilar de Francos**, lugar da parroquia de Artes no concello de Carballo.

;Pazo de Galiza
***Pazo de Vilar de Francos**, casa solariega localizada en Vilar de Francos, na parroquia de Artes, no concello de Carballo.

## Véxase tamén
### Outros artigos
Vilar de Lamas

Como topónimo **Vilar de Lamas** pode referirse a:

;En Galiza
***Vilar de Lamas**, lugar da parroquia de Nespereira no concello de Sarria;
***Vilar de Lamas**, lugar da parroquia de San Martiño de Meanos no concello de Zas.

## Véxase tamén
### Outros artigos
Marlina, Si Pembunuh dalam Empat Babak

***Marlina, Si Pembunuh dalam Empat Babak*** é un filme indonesio de 2017 dirixido por Mouly Surya. Baséase nunha historia concibida por Garin Nugroho e o guión foi escrito por Surya e Rama Adi. O estilo "wéstern", o seu ton feminista e a ambientación na Indonesia rural levaron a que fose acuñado o termo "satay Western" despois da súa estrea mundial no Festival Internacional de Cinema de Cannes de 2017.

Foi escollido como candidato de Indonesia para o Óscar ó mellor filme internacional na 91ª edición dos premios, mais finalmente non foi nomeado.

## Personaxes 
* Marsha Timothy como Marlina
* Dea Panendra como Novi
* Egi Fedly como Markus
* Yoga Pratama como Frans
* Indra Birowo como Umbu
* Yayu Unru como Raja
* Tumpal Tampubolon como o marido finado de Marlina

## Notas 
## Véxase tamén 
### Outros artigos 
* Filmes de Indonesia propostos ó Óscar ó mellor filme internacional
* Filmes propostos ó mellor filme internacional na 91ª edición dos Óscar
Vilar de Outeiro

Como topónimo **Vilar de Outeiro** pode referirse a:

;En Galiza
***Vilar de Outeiro**, lugar da parroquia de Santiago de Arriba no concello de Chantada;
***Vilar de Outeiro**, lugar da parroquia de Coucieiro no concello de Muxía;
***Vilar de Outeiro**, lugar da parroquia de Verdía no concello de Santiago de Compostela.

## Véxase tamén
### Outros artigos
Medialivre

**Medialivre** (antes Cofina Media, INVESTEC - SOCIEDADE XESTORA DE PARTICIPAÇÕES SOCAIS, INVESTEC MEDIA - SGPS SA) é unha empresa portuguesa fundada en 1995 e dedicada principalmente aos medios de comunicación. En 2023 foi adquirida por un *Management Buyout* (MBO) e outros investidores como Cristiano Ronaldo.

## Historia 
### 1995-2005 
A Cofina foi fundada na década de 1990 como un *holding* diversificado con participacións en varios negocios, incluíndo medios de comunicación, pasta de papel e aceiro. En 2005, realizou un *spin-off* (escisión) das súas participacións fora do sector dos medios, creando a empresa Altri, que se centrou nos activos industriais. Esta escisión deixou a **Cofina** exclusivamente con activos relacionados coa prensa​.

### 2019-2020ː Críticas a unha posible fusión de Cofina con TVI 
En outubro de 2019, xornalistas e comentadores da Sociedade Independente de Comunicação (SIC) criticaron a posíbel fusión de Cofina coa TVI. O comentarista do ‘Eixo do Mal’, Pedro Marques Lopes, escribiu no Twitter: 

Daniel Oliveira, outro comentarista de *Eixo do Mal*, dixo que "*o grupo mediático portugués máis poderoso estará en mans dun grupo dedicado ao xornalismo sensacionalista e que ten unha axenda política clara. A compra de TVI por Cofina é, en décadas, un dos momentos máis decisivos para a nosa democracia*". O xornalista Pedro Coelho cuestionou: "*Imaxinen o efecto que tería en calquera país se unha televisión tabloide moi pequena se fixera cargo dunha canle nacional que foi líder de audiencia durante 19 anos?*" 

Cofina converteuse no maior grupo de comunicación de Portugal cando comprou TVI.  Anacom (Ministério das Obras Públicas, Transportes e Comunicações, ERC e a Autoridade de Concorrência emitiron unha opinión favorable, autorizando a Cofina a comprar TVI en novembro de 2019, pero Cofina acabou retirándose do negocio en marzo de 2020. 

### Mudanza de propietarios e nome 
En novembro de 2023, Cofina Media foi comprada por un grupo de investidores, Expressão Livre, que reuniu ao persoal da empresa actual e anterior, así como a outros investidores, entre eles Cristiano Ronaldo. A compra custou 56,8 millóns de euros.

Após a adquisición, o nome e a identidade visual da marca Cofina Media foi substituído, xurdindo desde aí como Medialivre.

## Redes sociais e outros 
En abril de 2024, Medialivre posúe os seguintes títulos/marcas:

**Televisión**

* CMTV
* News Now

**Radios**

* Radio SBSR 
* Radio Festival   propietarios da totalidade de Medialivre, eran os seguintes:

## Imaxe corporativa 

Ficheiro:Cofina_media.png|alt=Logotipo da Cofina Media ( - 2023)|Logotipo de **Cofina Media** (- 2023)
Ficheiro:Medialivre.png|alt=Logotipo da Medialivre (2023 - Presente)|Logotipo de **Medialivre** (2023 - presente)

## Notas 
## Véxase tamén 
### Ligazóns externas 
* Páxina oficial de Medialivre
Vilar de Riba

Como topónimo **Vilar de Riba** pode referirse a:

;En Galiza
***Vilar de Riba**, lugar da parroquia de Outeiro no concello de Castro de Rei;
***O Vilar de Riba**, lugar da parroquia de Calo no concello de Teo.

## Véxase tamén
### Outros artigos
Lingua hokkien

A **lingua hokkien** é unha variedade das linguas min do sur, nativa da rexión de Minnan, no sueste da provincia de Fujian (China). Tamén é coñecida como **lingua quanzhang** (chinés tradicional e simplificado: 泉漳; *pinyin*: *quánzhāng*), polos primeiros caracteres dos centros urbanos de Quanzhou e Zhangzhou.

Os dialectos de hokkien de Taiwán teñen a consideración de lingua nacional na illa. O hokkien tamén se fala en moitas comunidades da diáspora chinesa en Singapur, Malaisia, Filipinas, Indonesia, Camboxa, Myanmar, Hong Kong, Tailandia, Brunei ou Vietnam, entre outros. A intelixibilidade do hokkien varía segundo os dialectos, mais posúen unha identidade etnolingüística compartida.

Na rexión do sueste asiático, o hokkien actuou como unha lingua franca entre as comunidades chinesas en ultramar. Na actualidade, continúa a ser a lingua chinesa máis falada na rexión, incluíndo Singapur, Malaisia, Filipinas, Indonesia e Brunei. Isto tamén se aplica, en menor medida, no sueste asiático continental. Como resultado desta influencia histórica, existen préstamos do hokkien en moitas linguas do mundo, como o inglés, o tagalog, o betawi, o indonesio, o malaio, o mandarín, o castelán, o holandés ou o xaponés, entre outros.

## Notas 
## Véxase tamén 
### Bibliografía 
*
Vilariño de Abaixo

Como topónimo **Vilariño de Abaixo** pode referirse a:

;En Galiza
***Vilariño de Abaixo**, lugar da parroquia da Ramallosa, no concello de Nigrán;
***Vilariño de Abaixo**, lugar da parroquia de Insua, no concello de Ortigueira;
***Vilariño de Abaixo**, lugar da parroquia do Xobre, no concello da Pobra do Caramiñal;
***Vilariño de Abaixo**, lugar da parroquia de Vilela, no concello de Taboada.

## Véxase tamén
### Outros artigos
Coeficiente

En matemáticas, un **coeficiente** é un factor multiplicativo implicado nalgún termo dun polinomio, dunha serie ou dunha expresión. Pode ser un número, nese caso coñécese como **factor numérico**. Tamén pode ser unha constante con unidades de medida, na que se coñece como **multiplicador constante**. Cando a combinación de variabeis e constantes non está necesariamente implicada nun produto, pódese chamar *parámetro*.

Por exemplo, o polinomio 2x^2-x+3 ten coeficientes 2, −1 e 3, e as potencias da variable x no polinomio ax^2+bx+c teñen coeficientes a, b, e c.

O **coeficiente constante**, ou **termo constante** ou  **constante** é a cantidade non ligada ás variables nunha expresión. Por exemplo, os coeficientes constantes das expresións anteriores son o número 3 e o parámetro *c*, respectivamente. O coeficiente asociado ao grao máis alto da variábel nun polinomio denomínase **coeficiente principal**. Por exemplo, nas expresións anteriores, os coeficientes principais son 2 e *a*, respectivamente.

Por exemplo, no polinomio7x^2-3xy+1.5+y,con variabeis x e y, os dous primeiros termos teñen os coeficientes 7 e −3. O terceiro termo 1.5 é o coeficiente constante. No último termo, o coeficiente é 1 e non está escrito explicitamente.

Cando un escribeax^2+bx+c,xeralmente asúmese que  é a única variable, e que ,  e  son parámetros; así o coeficiente constante é  neste caso.

Calquera polinomio nunha única variable  pódese escribir comoa_k x^k + \dotsb + a_1 x^1 + a_0para algún número enteiro non negativo k, onde a_k, \dotsc, a_1, a_0 son os coeficientes. Isto inclúe a posibilidade de que algúns termos teñan un coeficiente 0; por exemplo, en x^3 - 2x + 1, o coeficiente de x^2 é 0, e o termo 0x^2 non aparece explicitamente. 

## Álxebra linear 
En álxebra linear, un sistema de ecuacións lineares represéntase a miúdo pola súa matriz de coeficientes. Por exemplo, o sistema de ecuacións
\begin{cases} 
2x + 3y = 0 \\
5x - 4y = 0
\end{cases},ten a matriz de coeficientes asociada \begin{pmatrix}
2 & 3 \\
5 & -4
\end{pmatrix}.
 

As matrices de coeficientes utilízanse en algoritmos como a eliminación gaussiana e a regra de Cramer para atopar solucións ao sistema.

Aínda que os coeficientes son vistos frecuentemente como constantes na álxebra elemental, tamén se poden ver como variabeis a medida que o contexto se amplía. Por exemplo, as coordenadas (x_1, x_2, \dotsc, x_n) dun vector v nun espazo vectorial con base \lbrace e_1, e_2, \dotsc, e_n \rbrace  son os coeficientes dos vectores base na expresión  v = x_1 e_1 + x_2 e_2 + \dotsb + x_n e_n .
## Notas 
## Véxase tamén 
### Outros artigos 
*Grao dun polinomio
*Polinomio mónico
*Coeficiente binomial
### Ligazóns externas 
*Sabah Al-hadad and C.H. Scott (1979) *College Algebra with Applications*, page 42, Winthrop Publishers, Cambridge Massachusetts  .
*Gordon Fuller, Walter L Wilson, Henry C Miller, (1982) *College Algebra*, 5th edition, page 24, Brooks/Cole Publishing, Monterey California .
Alberto Caliani

**Alberto Martínez Caliani**, máis coñecido como **Alberto Caliani**, nado en Ceuta o 8 de agosto de 1963, é un escritor e guionista español.

## Traxectoria 
Na década de 1980, ademais de debuxar cómics, escribiu como editor nas xa desaparecidas revistas *Staffel* e *Star Kits* e en *Modelismo e Historia*. É moi activo nas redes sociais.

Ten presentado algunhas das súas obras en Bueu e outros lugares de Galicia. 

## Obra 
* *El secreto de Boca Verde* (2013). Lampedusa Editorial. 694 páxs. ISBN 9788461619955. Converteuse no número 1 absoluto de Amazon.es.
* *La conspiración del rey muerto* (2015). Palabras e Agua. 740 páxs. ISBN 9788494333101. Sobre o rei Don Sebastián I de Portugal.
* *La Iglesia* (2017). Ed. Cazador. Thriller sobrenatural. 362 páxs. ISBN 979-8715239167.
*  *El caballero del viento* (2018). Ed. Palabras de Agua. Colección de relatos de diversa temática. 
* *Whiskyman y otras historias oscuras* (2019). Apache Libros. Ilustracións de Iván Ruso. 238 páxs. ISBN 9788412034523. Colección de relatos de terror.
* *El puño del Emperador* (2021). Ediciones B. 728 páxs. ISBN 9788466678209 (2023). Thriller histórico de asasinatos, espías e batallas nos tempos do emperador Marco Aurelio. 
* *La sombra del impostor* (2023). Ediciones B. 728 páxs. ISBN 9788466678209. Thriller histórico que se desenvolve no Torino do século XVI.
* *Siempre vienen de noche. Los crímenes del Monasterio de Piedra* (2024). Ediciones B. 560 páxs. ISBN 9788466678209. Thriller histórico. 

### Obra colectiva 
* *La hora de la Bella y otros cuentos para leer en Navidad* (2012). Ed. La Destilería.
* *Barcelona Tales* (2016). Ed. New Con Press UK. Antoloíxia na que participaron voces internacionais el género fantástico, como Ian Watson, Lisa Tuttle, Aliette de Bodard, Elia Barceló etc. 
De 2012 a 2016 aparecen relatos seus en diversas escolmas

## Premios 
* Premio Pandemia 2013 á mellor novela de ficción por *El secreto de Boca Verde*.
* Premio Hislibris de Literatura Histórica 2022 á mellor novela do ano e mellor autor español por *El puño del Emperador*.
## Notas
Isabel Valdés

**Isabel Valdés Aragonés**, nada en Calzada de Calatrava (provincia de Cidade Real) en 1985, é unha periodista española especializada en xénero e feminismo.

## Traxectoria
En febreiro de 2022 *El País* nomeouna correspondente de xénero, para seguir de cerca todo o relacionado coas violencias machistas e para evitar os nesgos machistas que poden seguir presentes nas informacións. En novembro de 2022 a Delegación do Goberno na Comunidade de Madrid entregoulle o premio Meninas 2022 polo seu compromiso coa defensa dos dereitos da muller e a loita contra a violencia de xénero.
## Notas
Marta G. Franco

**Marta G. Franco**, é unha xornalista e activista.

## Traxectoria
Defínese como habitante da internet desde 1999.​ Pasou por Indymedia, varios hackmeetings e hacklabs en centros sociais okupados e un intento de rede social libre chamada Lorea/N-1. Participou activamente no 15M. Coordinou a sección de tecnoloxía da periódico Diagonal. E foi mediadora no centro de cultura dixital Medialab-Prado.

Durante o goberno municipal de Manuela Carmena, encargouse das redes sociais do Concello de Madrid,​ e da comunicación política.

Co seu labor de activista e profesional trata de que Internet siga sendo un lugar habitable e traballa con organizacións sociais, case sempre co colectivo de investigación e estratexia dixital Laintersección. ​Para ela é importante a memoria histórica colectiva sobre Internet: que foi froito de financiamento público, da comunidade científica, do activismo de base e da colaboración de miles de persoas en moitos lugares. E esixir aos gobernos que invistan en infraestruturas dixitais públicas e software libre.

En 2024 publicou o libro *Las redes son nuestras*, onde describe o proceso que transformou o axitado microuniverso instalado na internet nun mero elo máis da paisaxe capitalista.

## Obra
**Las redes son nuestras* (Consonni, 2024)

## Notas
San Romao

Como topónimo **San Romao** pode referirse a:

;En Galiza
***San Romao de Campos**, parroquia do concello de Carballedo;
****San Romao**, lugar de dita parroquia;
***San Romao da Retorta**, parroquia do concello de Guntín;
****San Romao**, lugar de dita parroquia;
***San Romao**, lugar da parroquia de Retizós no concello de Baleira;
***San Romao**, lugar da parroquia de Acedre no concello de Pantón;
***San Romao**, lugar da parroquia de Moreda no concello de Pantón;
***San Romao**, lugar da parroquia de Vilar de Ortelle no concello de Pantón.

## Véxase tamén
### Outros artigos
Meao

Como topónimo **Meao** pode referirse a:

;En Galiza
***Vilarmeao**, parroquia do concello de Viana do Bolo;
****Vilarmeao**, lugar de dita parroquia;
***O Meao**, lugar da parroquia dos Vilares, no concello de Guitiriz;
***Bustomeao**, lugar da parroquia do Cadramón, no concello do Valadouro;
***Casalmeao**, lugar da parroquia de Maceda, no concello de Melide;
***Gustomeao**, lugar da parroquia de Araúxo, no concello de Lobios;
***Montemeao**, lugar da parroquia de San Román de Montoxo, no concello de Cedeira;
***Montemeao**, lugar da parroquia de Cuíña, no concello de Ortigueira;
***Montemeao**, lugar da parroquia de Río Barba, no concello de Vicedo;
***Montemeao**, lugar da parroquia de San Simón da Costa, no concello de Vilalba;
***Outeiromeao**, lugar da parroquia de Santa Marta de Moreiras, no concello de Pereiro de Aguiar;
***Romeao**, lugar da parroquia de San Cosme de Abeancos, no concello de Melide;
***Vilarmeao**, lugar da parroquia de Cerceda, no concello de Pino.

## Véxase tamén
### Outros artigos
Vilamide

O topónimo **Vilamide** pode referirse a:

;En Galiza
***Vilamide**, lugar da parroquia de Parada das Achas, no concello da Cañiza;
***Vilamide**, lugar da parroquia de San Martín de Lúa, no concello de Pol;
***Vilamide**, lugar da parroquia de Vilouchada, no concello de Trazo.

## Véxase tamén
### Outros artigos
Vilarón

O topónimo **Vilarón** pode referirse a:

;En Galiza
***Vilarón**, lugar da parroquia da Capela no concello da Capela;
***O Vilarón**, lugar da parroquia de Cereixido no concello da Fonsagrada.

## Véxase tamén
### Outros artigos
Correio da Manhã

***Correio da Manhã*** é un xornal diario portugués publicado en Lisboa polo grupo Medialivre. Dirixido en 2024 por Carlos Rodrigues, é o xornal máis vendido en Portugal, con máis de 110.000 exemplares vendidos diariamente. Fundado o 19 de marzo de 1979 por Vítor Direito, foi sinalado por empregar un ton sensacionalista similar aos dos tabloides ingleses. 

O xornal inclúe tres revistas que se distribúen xunto coas edicións de venres, sábado e domingo: *Correio TV*, *Vidas* e *Correio de Domingo*.

## Historia 
O *Correio da Manhã* recuperou o nome dun xornal que foi destruído na Primeira República por publicar ideais monárquicos. O feito de ser publicado tamén os domingos, nunha época en que outros xornais non o facían, contribuíu ao seu éxito inicial. En 1981 comezou a publicar a revista de carácter xeral *Correio de Domingo*. En 1991, Agostinho Azevedo foi nomeado director, e en 2000, o *holding* Cofina comprou a Presselivre, propietaria do Correio da Manhã. João Marcelino foi nomeado director en 2002, e Octávio Ribeiro ocupou o cargo até xuño de 2021.

Desde o 1 de xuño de 2009, adoptou as novas normas ortográficas na sección *Opinião*.

En marzo de 2013, o xornal lanzou un canal xeneralista en colaboración con Meo/Altice. José Carlos Castro é o director adxunto do **Correio da Manhã TV** (CMTV).

### Liderado e controversias 
É o xornal que máis vende en Portugal, con máis do 40% da cota de mercado e unha media de 105.519 exemplares vendidos diariamente entre xaneiro e agosto de 2015. Con todo, segundo o *Digital News Report 2019* do Instituto Reuters para o Estudo do Xornalismo, é o xornal que menos confianza inspira nos portugueses.

### Cristiano Ronaldo e o xornal 
Cristiano Ronaldo foi unha voz moi crítica co *Correio da Manhã*. Chegou a procesar ao grupo e a tirar o micrófono dun xornalista de **CMTV** a un lago durante a Eurocopa de 2016.

En 2023, CR7 S.A. pasou a ter aproximadamente o 30% de Medialivre, incluíndo o xornal, nun negocio que roldou os 70 millóns de euros. Medialivre é a parte da antiga Cofina que foi separada de Altri, empresa formada polas participacións industriais de Cofina, coa que mantén accionariado. A operación, de MBO (*Management Buy Out*), implicou a compra da empresa polos directivos, con Ronaldo como un dos investidores principais. 

## Notas 
## Véxase tamén 
### Ligazóns externas 
* Correio da Manhã
Istiofóridos

Os **istiofóridos** (**Istiophoridae**) son unha familia de peixes perciformes coñecidos vulgarmente como **marlíns** e **peixes vela**. Nas especies desta familia os ósos nasais da mandíbula superior prolónganse formando unha "lanza" ou "arpón" longo e de sección redonda. A aleta dorsal, alongada e ríxida, proxéctase cara arriba en forma de crista ou penacho. Son depredadores activos e voraces que utilizan o "pico" estendido para atacar e marear as súas presas, xeralmente peixes e cefalópodos. Son peixes óseos grandes e comestibles, aínda que non moi valorados gastronomicamente, e que poden acadar un peso máximo duns 630 quilogramos. As especies desta familia son moi apreciadas na pesca deportiva, non só debido ao seu tamaño e velocidade de nado, senón tamén por ser duros loitadores que combinan rápidos nados subacuáticos con vistosos saltos para conseguir soltarse da liña de pesca. Están relativamente emparentados co peixe espada e viven na maior parte dos mares cálidos e temperados. O marlín negro, *Istiompax indica*, é unha especie común no Pacífico. O marlín branco, *Tetrapturus albidus*, peixe popular na pesca deportiva no Atlántico, xunto co marlín do Mediterráneo, *Tetrapturus belone*, son as especies presentes no Mediterráneo. Os peixes vela, *Istiophorus albicans* e *Istiophorus platypterus*, diferéncianse pola súa aleta dorsal de maior tamaño. As especies do xénero *Kajikia* e o marlín azul, *Makaira nigricans*, están consideradas especies vulnerables de extinción debido á sobrepesca.

## Clasificación 
Xéneros e especies da familia **Istiophoridae**

* Xénero *Istiompax*
** *I. indica*
* Xénero *Istiophorus*
** *I. albicans*
** *Istiophorus platypterus*
* Xénero *Kajikia*
** *K. albida*
** *K. audax*
* Xénero *Makaira*
** *M. mazase*
** *M. nigricans*
* Xénero *Tetrapturus*
** *T. albidus*
** *T. angustirostris*
** *T. audax*
** *T. belone*
** *T. georgii*
** *T.pfluegeri*

## Notas 
## Véxase tamén
Mário Ferreira

**Mário Nuno dos Santos Ferreira**, nado en Matosinhos en 1968, é un empresario portugués. Construíu un exitoso negocio a partir de cruceiros polo río Douro, que o converteu nun dos homes máis ricos de Portugal.  

## Traxectoria 
### Primeiros anos 
Pasou a súa infancia en Leça da Palmeira e aos 14 anos comezou a viaxar a Inglaterra durante o verán para estudar e traballar. Aos 16 anos deixou a escola e trasladouse a Gran Bretaña, onde traballou como camareiro durante tres anos e dirixiu un restaurante no seu cuarto ano alí. Aos 20 comezou a traballar como camareiro en cruceiros de Cunard Line. En 1992, regresou a Portugal e abriu un restaurante.

### Ferreira & Reynolds e Pluris 
En 1993 entrou no sector dos cruceiros fluviais coa empresa Ferreira and Reynolds. En 1996, fundou DouroAzul, que ofrece cruceiros diarios e utilizaba buques hotel para cruceiros polo río Douro.

### *Mass media* 
É o presidente e posúe o 30% (comprado ao grupo Prisa) de Media Capital,  

### Viaxe espacial 
O 4 de agosto de 2022, o Mário Ferreira converteuse no primeiro portugués en viaxar ao espazo exterior. Como parte da misión Blue Origin NS-22, Ferreira despegou desde Corn Ranch, Texas, a bordo do New Shepard, xunto a xente como Sara Sabry, a primeira persoa de Exipto en viaxar ao espazo​.

### Investigación da Fiscalía de Portugal 
Mário Ferreira foi investigado no marco do Caso Ferry por posibles crimes de fraude fiscal e branqueo de capitais relacionados coa compra-venda do ferry Atlântida.

Ademais, a súa empresa Pluris, principal beneficiaria do programa de recapitalización de empresas financiado con fondos europeos para a pandemia, recibiu 40 millóns de euros deste programa, unha cantidade catro veces superior ao límite establecido polo regulamento. Esta asignación levantou críticas do Bloco de Esquerda, que cuestionou a idoneidade de tal axuda dada a situación legal de Ferreira.

### Minaría 
En marzo de 2024, adquiriu unha participación do 4,6% en Savannah Resources, que está a desenvolver a mina a ceo aberto de litio máis grande de Europa, Barroso Lithium​, no Norte de Portugal. Esta mina ten como obxectivo fornecer unha fonte local a longo prazo de litio para a cadea de valor das baterías, coa produción prevista para comezar en 2026​. O proxecto ten recibido críticas debido aos seus supostos impactos ambientais e sociais, xa que pode afectar o ecosistema local e as fontes de auga. A empresa presentou varias veces a avaliación de impacto ambiental á Agência Portuguesa do Ambiente (APA), que foi revisada e requiriu modificacións antes da súa aprobación​. Ademais, hai resistencia da comunidade local en Boticas, preocupada pola posible polución, a perda de terras agrícolas e o impacto na calidade de vida.

## Notas 
## Véxase tamén
Annie Christmas

**Annie Christmas** é un personaxe do folclore de Luisiana (EUA), descrito como unha muller afroamericana duns 2 m de altura e de forza sobrenatural, capitá dun barco no río. Foi descrita como a contraparte feminina de John Henry, outro personaxe afroamericano do folclore da zona con características similares. Crese que ambos poderían estar baseados en persoas reais. As historias de Annie Chrismas foron incluídas en varias coleccións de relatos do sur dos Estados Unidos.

No seu libro *The Gangs of New Orleans* ("As Bandas de Nova Orleáns"), Herbert Asbury expón que Annie Christmas era orixinalmente unha muller de Nova Orleáns branca, unha heroína do folclore «que se converteu nunha semideusa entre a poboación negra», a cal a describiu como un ser de raza negra. Asbury engade:

Os contos relatan como desafiaba as xerarquías de xénero tradicionais e as normas e expectativas do comportamento feminino. Bebía cantidades exorbitadas de alcol e impoñíase aos homes que desafiaban a súa autoridade. Levaba un colar de perlas, unha por cada vez que derrotara alguén que se atrevera a retala. Sendo solteira, tiña doce fillos que tripulaban o seu barco. Morreu ao ser atacada por 100 homes que lle dispararon e a acoitelaron.

Unha das personaxes da novelas *1993: Free Enterprise: A Novel of Mary Ellen Pleasant*, da xamaicana Michelle Cliff, chámase Annie Christmas, probabelmente inspirada no folclore.

Andrew Lloyd Webber e Jim Steinman escribiron unha canción sobre Annie Christmas para o musical *Whistle Down the Wind* (1996).

## Notas
Ronaldo (homónimos)

O nome ou pseudónimo de **Ronaldo** pode referirse a:

## Onomástica 
* O nome **Ronaldo**. Ten relación etimolóxica e histórica con Rolando e Roldán, e ambos poden considerarse variantes do nome Roland, especialmente en relación coa figura épica de Roldán, o cabaleiro e sobriño de Carlomagno. 

### Étimo e variantes 
* **Ronaldo**, **Roldán**, **Rolando**, e **Roland** son todos nomes ou apelidos relacionados e presentes na cultura e lingua galegas, que comparten unha orixe común no nome xermánico **Hrodland**, que significa "fama" (*hrod*) e "terra" (*land*). Con todo, a variante "Ronaldo" tamén ten influencias doutros nomes xermánicos e nórdicos.
* Noutras linguas ten numerosas variantes, como Rainald, Raynal, Raynaldus, Reinaldo, Reinhard, Reinhold, Renald, Renaldo, Renaud, Renault, Rexinaldo, Reynal, Reynald, Reynault, Reynold, Rinaldi, Rinaldo, Rolan, Rolandus, Rolando, Roldão, Ron, Ronie, Ronnie, Rony, Ronny e Réginald, e outras como Lando, Naldo e Orlando.

## Xogadores de fútbol 
* **Ronaldo**, futbolista brasileiro, nado en 1976.
* **Cristiano Ronaldo**, futbolista portugués, nado en 1985.
* **Ronaldo de Assis Moreira**, futbolista brasileiro, nado en 1980; máis coñecido como **Ronaldinho**.
* **Ronaldo Rodrigues de Jesus**, futbolista brasileiro nado en 1965; máis coñecido como **Ronaldão**.
* **Ronaldo Peña**, futbolista venezolano nado en 1997.
* **Ronaldo Aparecido Rodrigues**, futbolista brasileiro, nado en 1982; máis coñecido como **Naldo**.
* **Ronaldo Sánchez**, futbolista boliviano, nado en 1997.

## Outros 
* **Ronaldo Menéndez**, escritor cubano.
* ***Ronaldo***, filme británico sobre Cristiano Ronaldo.
* **Los Ronaldos**, grupo musical de Coque Malla
* **Ronaldo Delgado**, actor español

## Véxase tamén 
* Renaldo
* Renault
* 
* Roldán
*